Liewe Heksie se ma, Verna Vels, oorlede | SARIE
Beeld berig dat Verna die eerste vrou was wat as programdirekteur vir die SAUK se TV1 gewerk het. Sy het in 1993 ná byna 40 jaar in die radio- en TV-bedryf afgetree.
Maar aftrede het nie beteken sy het ophou werk nie – sy was tot onlangs ook nog betrokke by die SABC 2-sepie 7de Laan.
Verna in 2013 agter die mikrofoon
Hier is van die huldeblyke op sosiale media vir "Liewe Hekse se ma":
Jammer om te hoor dat Verna Vels, die skepper van Liewe Heksie, haar stryd teen kanker verloor het. Haar stories bly egter volksbesit.
— Ivor Price (@ivorprice) August 22, 2014
My hart baıe seer. Verna Vels oorlede. #lıeweheksıesema
— Dowwe Dolla (@DowweDolla007) August 22, 2014
Rus in vrede tannie Verna Vels. Ons groet 'n baanbreker in die Afrikaanse kunste en letterkunde. 1933-2014
— Philip van Staden (@Philipvanstaden) August 22, 2014
The world lost a little bit of magic last night. #lıeweheksıesema #vernavels pic.twitter.com/lyHBeYGO5O — Willien Schrooder (@WillienSch) August 22, 2014
· "Die idee van Liewe Heksie het by Verna ontstaan toe sy die Walt Disney-fliek Snow White and the Seven Dwarfs gesien het waarin die nare heks vir Sneeuwitjie so bang maak. Sy het baie jare later gedink dat dit dalk pret sal wees om oor 'n heksie te skryf wat 'n bietjie dom en vergeetagtig is. 'n Blommeland met 'n silwer roos as kosbaarste besitting, is geïnspireer deur Richard Strausss se opera, Der Rosenkavalier.
· Programme soos Kraaines en Wielie-Walie het onder Verna se leiding ontstaan en sy was al die jare die stem van Wielie-Walie se Bennie Boekwurm.
· Vir die Liewe Heksie TV-reeks is haar stem vir Blommie, Heksie en Klein Kwaaitjie gebruik. Liewe Heksie het in 1978 haar debuut op televisie in 'n reeks van 26 programme gemaak en 'n tweede reeks het in 1981 gevolg."
Wat is jou mooiste herinnering van Verna Vels se karakters? Los kommentaar onderaan dié artikel, of deel dit met ons op ons Facebook– of Twitter-blad.